En liten (vingespenn 15 – 18 mm), slank, gråbrun måler. Den forekommer i mange forskjellige former og fargevarianter. Begge vingepar er forholdsvis mørkt gråbrune med en smal, bølgete, hvit tverrstripe langs ytterkantene. Forvingen kan ha tre ganske tydelige, lysgrå tverrbånd, men disse kan også mangle. Larven er naken, lang og slank, gråaktig grønn, på ryggen med en rekke av rombeformede, mørkere flekker.